
СПОРАЗУМЕНИЕ ЗА СЪТРУДНИЧЕСТВО


	Днес, ……………2021 г., в гр. ……………….., на основание чл. 59, ал. 1 във връзка с чл. 61, ал. 1 от ЗМСМА и в изпълнение на Решение №……………….., взето с Протокол № ………………….. на Общински съвет - Пловдив,  и Решение №……………….., взето с Протокол № ………………….. на Общински съвет – Бургас между:
1. ОБЩИНА ПЛОВДИВ, със седалище и  адрес на управление гр. Пловдив, площад „Стефан Стамболов” №1, ЕИК  000471504,  представлявана от ………………………….. от една страна и

2. ОБЩИНА БУРГАС, със седалище и адрес на управление гр. Бургас, ул. „Александровска” № 26, ЕИК:000056814,  представлявано от ...................................., от друга страна,
 
заедно наричани по-долу „Страните“ и в стремежа си да развият добрите отношения помежду си и в желанието си за задълбочаване на партньорството в областта на културата и туризма, се подписа настоящото споразумение за сътрудничество, като двете страни се споразумяха за следното:

ПРЕДМЕТ НА СПОРАЗУМЕНИЕТО:
Чл.1. (1) С настоящото споразумение страните обединяват усилията си да работят за установяването на трайни партньорства между различните общински културни организации и структури, както и организации и др. в сферата на туризма, развиващи дейност на територията на двете общини.
(2) Всички дейности и действия, извършвани за реализиране на настоящото споразумение, ще са в съответствие с действащата нормативна уредба и вътрешните актове на двете страни.
(3) Всяко конкретно мероприятие и/или дейност във връзка с осъществяването на предмета на настоящото споразумение ще бъде съпроводено от съответната кореспонденция и необходимата документация.
(4) Настоящото споразумение за сътрудничество не създава финансови задължения за страните и всяка от тях запазва финансовата си независимост.

ОБЩИ ПОЛОЖЕНИЯ:
Чл. 2. С това споразумение страните се договарят за осъществяване на дългосрочно и ефективно сътрудничество в сферата на културата и туризма. 
Чл. 3. Основните цели на споразумението са да се постигне: 
1. Задълбочаване на партньорствата в областта на културата и туризма;
2. Разширяване на възможностите за представяне на конкретни културни събития от културните календари на двете общини;
3. Партньорства при участие в програми, финансирани от Европейския съюз, включително и по проекти, включени в Националния план за възстановяване и устойчивост;
4. Подкрепа за създаването на качествено културно съдържание и атрактивен туристически продукт;
5. Организиране на съвместни културни събития и турнета;
6. Подпомагане гостуванията на индивидуални творци и екипи, като представяните от тях продукти:  спектакли, концерти, изложби и други да се включват в културните афиши на общините, а необходимата за провеждането им общинска инфраструктура, техника и дейности по популяризирането им да се предоставят при равни условия;
7. Осигуряване на логистична подкрепа при разработване на туристически турове, които включват локации от Община Бургас и Община Пловдив;
8. Подпомагане предоставянето на разменни начала на рекламни площи и материали;
Чл. 4. Партньорството и сътрудничеството ще се извършват чрез осъществяване на следните дейности:
1. Организиране и провеждане на съвместни обучения, конференции, семинари, кръгли маси и други публични прояви за популяризиране на практически приложими подходи и идеи за развитието на културата и туризма в двете общини;
2. Организиране на рекламни кампании и дейности с цел популяризиране постиженията в сферата на културата и туризма, в т.ч. и предоставяне на рекламни площи и материали;
3. Взаимен обмен на информация за полезни практики в областта на културата и туризма;
4. Подготовка и разработване на съвместни проекти в областта на културата и туризма, насочени към обогатяване на културното съдържание и дейности на тяхна територия;
5. Популяризиране на културните събития, реализирани на територията на двете общини;
6. Създаване на общ културен и туристически  продукт и неговата реклама;
7. Предоставяне на логистична подкрепа за културни институти, организации и индивидуални артисти.
Чл. 5. (1) Това споразумение определя рамковите условия за осъществяване на партньорството, сътрудничеството и консултациите между договарящите се страни. 
(2) Договарящите страни могат да сключват допълнителни споразумения за конкретни проекти за партньорство, сътрудничество и консултации помежду си, които са неразделна част от това споразумение. В тях ще  се определят общите цели на съответните проекти, план-графикът, задълженията на всяка една от страните, конкретните участници и техните задачи, както и видът и обемът на съответното финансиране.
	
ПРАВА И ЗАДЪЛЖЕНИЯ НА СТРАНИТЕ
Чл. 6. При осъществяването на дейността по партньорство, сътрудничество и консултиране по това споразумение всяка от страните ще участва съобразно своите конкретни възможности. 
Чл. 7. Всяка от страните се задължава:
1. Да изпълнява добросъвестно и изцяло в съответствие с общия интерес дейността по партьорство, сътрудничество и консултиране, предмет на споразумението.
2. Своевременно да информира другата страна за етапа на изпълнение на конкретната дейност или инициатива, осъществена при партьорството по споразумението, както и да предоставя при поискване необходимите данни и документи, свързани с осъществяването на тази дейност.
Чл. 8. (1) Всяка от страните поема задължението да не разпространява данни и факти, отнасящи се до дейността на другата страна и съставляващи конфиденциална информация, станали й известни при или по повод осъществяването на дейността по партьорство, сътрудничество и консултиране по това споразумение.
(2) Макар и да отговаря на условията по тази разпоредба, не е обект на задължението за конфиденциалност онази информация, която е известна в публичното пространство. 

СРОК НА ДЕЙСТВИЕ И ПРЕКРАТЯВАНЕ НА СПОРАЗУМЕНИЕТО
Чл. 9. (1) Срокът на споразумението започва да тече от датата на подписването му от двете страни и е със срок на действие две години.
(2) В случай че един месец преди изтичане на срока по предходната алинея никоя от страните не изяви писмено желание за прекратяване на договора, същият продължава автоматично своето действие за нов срок от 2 (две) години.
Чл. 10.  (1)  Споразумението се прекратява:
1.  по взаимно писмено съгласие на страните;
2. с изтичане на срока на настоящото споразумение.
(2) Всяка от страните може да прекрати споразумението едностранно с едномесечно предизвестие, отправено писмено до другата страна.

ЗАКЛЮЧИТЕЛНИ КЛАУЗИ
Чл.11. (1) Страните по настоящото споразумение следва да отправят всички съобщения и уведомления помежду си само в писмена форма.
(2) Писмената форма се смята за спазена и когато те са отправени по електронен път, факс или друго техническо средство, което изключва възможността за неточно възпроизвеждане на изявлението.
(3) Двете страни по споразумението определят следните лица за контакт помежду си:
· [bookmark: _GoBack]За Община Пловдив: Магдалена Герева, гл. експерт в отдел „Култура, археология и културно наследство“, имейл: m.gereva@plovdiv.bg, Янка Колева, гл. експерт в отдел „Туризъм“, имейл: ianka_koleva@plovdiv.bg;
· За Община Бургас: Петър Парушев, Началник отдел "Култура", имейл: p.parushev@burgas.bg, тел. ………………… ….и ………… сътрудник на зам.-кмет, тел. 056/907244.
Чл. 12.  Настоящото споразумение може да бъде изменено или допълнено от страните с отделно споразумение, в писмена форма.
Чл. 13. Цялата документация, свързана с осъществяването на дейността по споразумението, се получава от упълномощен от всяка страна представител, който ще е и лице за контакти. 
	
Настоящото споразумение се състави и подписа в два еднообразни екземпляра, по един за Община Бургас и един за Община Пловдив.


	ЗА 
ОБЩИНА ПЛОВДИВ



………………………………………






Съгласували:
………………………..


Изготвил:
………………………..
	          ЗА 
          ОБЩИНА БУРГАС



          ………………………………………….


	
	



	
	

	
	

	
	

	
	

	
	

	
	



3

